Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Chapter 15

Chapter 16

Chapter 17

Chapter 18

Chapter 19

Chapter 20

Chapter 21

Chapter 22

Chapter 23

Chapter 24

Chapter 25

Chapter 26

Chapter 27

Chapter 28

Chapter 29

Chapter 30

E ne e le lehlabula le tjhesang hare morung o ommeng.

Kokonyana e monyenyane o ne a se na metsi matsatsitsatsi.

"Ke hloka lerothodi la metsi, leha le ka tswa lehlakung," ha tletleba Kokonyana e monyenyane.

Empa le mohodi o ne o se o apohile.

"Ebang ke se na metsi, ke tlo shwa," ha tletleba Kokonyana e monyenyane.

"Ke tlameha ho ya nokeng eo ke utlwetseng ka yona."

"Noka e tletse haholo ebile e matla. E tla o hohola," ha hlokomedisa mosha ya masene.

Empa Kokonyana e monyenyane o ne a nyorilwe haholo. "Ke tla shwa ebang ke sa nwe metsi."

Kahoo, a tsamaya ho ya batlana le noka.

A feta hlathe ya jwang le makala a omeletseng.

A tsamaya ho fihlela a utlwa metsi a qaputsa.
E ne e le noka!

O ne a utlwa maqhubu.

Kokonyana e monyenyane a nwa nako e telele metsing a phodileng.

O ne a thabile hoo a sa kang a bona leqhubu ha le tla.

Kokonyana e monyenyane o ile a leka ho itshwarella ka jwang bo neng bo phaphalla bo feta pela hae. Empa o ile a hoholwa ke metsi.

"Nthuseng hleng. Ka kopo, nthuseng!" a hweletsa.

"Potlaka, palama mona," ha rialo Leeba le lesweu, le tshwere lekala ka molomo.

"Ke tla ema mona ho fihlela ke leboha leeba," Kokonyana e monyenyane a qeta jwalo.

"Ke tla ema ho fihlela a fihla a tlo nwa metsi."

Tsatsi le leng ha a ntse a eme jwalo, bashanyana ba babedi ba tla nokeng.

Ba ne ba tshwere diketi tsa bona.

"Ho na le leeba le leholo le lesweu le tlang mona ho tla nwa metsi," ha rialo moshanyana e mong. "Re tla le ja bakeng sa dijo tsa mantsiboya kajeno."

"Nke ke ka dumella bashanyana bana ho bolaya Leeba," ha nahana Kokonyana. "Empa ke monyenyane haholo, ke tla etsa jwang?"

Ka ona motsotso oo Leeba le lesweu la fofela tlase ho tswa sefateng ho tla nwa metsi.

Kokonyana e monyenyane o ne a na le leqheka.

A qhomela hodima leoto la e mong wa bashanyana.
Kokonyana e monyenyane a loma moshanyana eo haholo kamoo a ka kgonang kateng.

Moshanyana a qhoma.

"Itjhu!" a hweletsa.

Leeba le lesweu la makalla seo haholo yaba le fofela polokehong.

Ke ka moo Kokonyana e monyenyane a ileng a leboha Leeba le lesweu ha a ile a mo pholosa.

You are free to download, copy, translate or adapt this story and use the illustrations as long as you attribute in the following way: Kholeka Mabeta and Judith Baker Author - Kholeka Mabeta and Judith Baker
Translation - Tseliso Masolane
Illustration - Wiehan de Jager
Language - Sesotho (South Africa)
Level - First sentences © African Storybook Initiative 2014
Creative Commons: Attribution 4.0
Source www.africanstorybook.org